CELEX: 32004R2008
Language: lv
Date: 2004-11-16 00:00:00
Title: Padomes Regula (EK) Nr. 2008/2004 (2004. gada 16. novembris), ar ko groza Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās

25.11.2004   
            
            
               LV
            
            
               Eiropas Savienības Oficiālais Vēstnesis
            
            
               L 349/12
            
         
      PADOMES REGULA (EK) Nr. 2008/2004
   (2004. gada 16. novembris),
   ar ko groza Regulu (EK) Nr. 1268/1999 par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 181.a pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   apspriedusies ar Reģionu komiteju,
   tā kā:
   
               (1)
            
            
               Iespējas atbalstīt lauku iedzīvotāju kopienas sagatavošanu, lai tās varētu uztvert un īstenot vietējās lauku attīstības stratēģijas saņēmējvalstīs, kas nepievienosies Savienībai 2004. gadā, proti, Bulgārijā un Rumānijā, būtu jāsaskaņo ar atbalsta iespējām saņēmējvalstīs, kas pievienojušās Savienībai 2004. gada 1. maijā. Tādēļ būtu jāievieš piemērots pasākums, kas atbilstu 33.f pantam Padomes Regulā (EK) Nr. 1257/99 (1999. gada 17. maijs), ar ko paredz atbalstu lauku attīstībai no Eiropas Lauksaimniecības virzības un garantiju fonda (ELVGF) (3).
            
         
               (2)
            
            
               Regulas (EK) Nr. 1268/1999 (4) noteikumi attiecībā uz atbalsta ierobežojumu likmēm būtu jāprecizē. Tajā pašā laikā šie noteikumi būtu jāgroza tādējādi, lai subsīdijas, kas atvieglo pieeju kredītiem, ko piešķir saskaņā ar citiem instrumentiem, netiktu ņemtas vērā, piemērojot šos atbalsta ierobežojumus. Lai novērstu iespējamu neskaidrību, šis grozījums būtu jāpiemēro ar atpakaļejošu spēku visām saņēmējvalstīm. Tomēr nepieciešams nodrošināt to, ka visos gadījumos ir ievērotas Eiropas Līgumos noteiktās maksimālās robežas.
            
         
               (3)
            
            
               Atbalsta intensitātes ierobežojumi Bulgārijas un Rumānijas kalnainos apvidos laikposmam no 2004. gada 1. janvāra būtu jāsaskaņo ar tiem, kas attiecās uz mazāk labvēlīgiem apvidiem valstīs, kas pievienojušās Savienībai 2004. gada 1. maijā, attiecībā uz ieguldījumiem lauku saimniecībās un jaunajiem zemniekiem, kā paredzēts Regulas Nr. 1257/1999 331. panta 2. punktā.
            
         
               (4)
            
            
               Atbalsta intensitāte un Kopienas ieguldījuma proporcija kopējos attaisnotajos publiskos izdevumos lauku attīstības pasākumiem, kas saistīti ar infrastruktūru, un dažiem citiem pasākumiem saņēmējvalstīs, kuras nepievienojas Savienībai 2004. gadā, proti, Bulgārijā un Rumānijā, būtu jāsaskaņo ar tām, kas attiecās uz valstīm, kas pievienojušās Savienībai 2004. gada 1. maijā.
            
         
               (5)
            
            
               Tādēļ būtu attiecīgi jāgroza Regula (EK) Nr. 1268/1999,
            
         IR PIEŅĒMUSI ŠO REGULU.
   1. pants
   Regulu (EK) Nr. 1268/1999 ar šo groza šādi:
   
               1)
            
            
               Regulas 2. pantu papildina ar šādu ievilkumu:
               
                           “—
                        
                        
                           attiecībā uz Bulgāriju un Rumāniju – lauku iedzīvotāju kopienu sagatavošana, lai tās varētu uztvert un īstenot vietējās lauku attīstības stratēģijas, kā arī integrētas teritoriālās lauku attīstības stratēģijas, kam ir eksperimenta raksturs, ievērojot ierobežojumus, kas noteikti 33.f pantā Padomes Regulā (EK) Nr. 1257/99 (1999. gada 17. maijs), ar ko paredz atbalstu lauku attīstībai no Eiropas Lauksaimniecības virzības un garantiju fonda (ELVGF) (5).
                        
                     
         
               2)
            
            
               Regulas 8. pantu aizstāj ar šādu pantu:
               “8. pants
               Kopienas ieguldījuma un atbalsta intensitātes apjomi
               1.   Kopienas ieguldījums nepārsniedz 75 % no kopējiem attaisnotajiem publiskiem izdevumiem.
               Tomēr maksimums ir:
               
                           a)
                        
                        
                           80 % pasākumiem, kas minēti 2. panta ceturtajā, septītajā, vienpadsmitajā un sešpadsmitajā ievilkumā, un visiem infrastruktūras projektiem;
                        
                     
                           b)
                        
                        
                           85 % attiecīgiem projektiem saskaņā ar jebkuru pasākumu, ja Komisija konstatē, ka ir notikušas ārkārtējas dabas katastrofas;
                        
                     
                           c)
                        
                        
                           100 % pasākumam, kas minēts 2. panta piecpadsmitajā ievilkumā un 7. panta 4. punktā.
                        
                     2.   Publiskais atbalsts nepārsniedz 50 % no kopējām attaisnotajām ieguldījuma izmaksām.
               Tomēr maksimums ir:
               
                           a)
                        
                        
                           55 % ieguldījumiem jauno zemnieku izveidotajās lauku saimniecībās;
                        
                     
                           b)
                        
                        
                           60 % ieguldījumiem lauku saimniecībās kalnainos apvidos;
                        
                     
                           c)
                        
                        
                           65 % ieguldījumiem jauno zemnieku izveidotajās lauku saimniecībās kalnainos apvidos;
                        
                     
                           d)
                        
                        
                           75 % ieguldījumiem, kas minēti 1. punkta b) apakšpunktā;
                        
                     
                           e)
                        
                        
                           100 % ieguldījumiem tādā infrastruktūrā, kurai nepiemīt potenciāls radīt lielus tīros ieņēmumus;
                        
                     
                           f)
                        
                        
                           100 % pasākumiem, kas minēti 2. panta sešpadsmitajā ievilkumā.
                        
                     Nosakot publiskā atbalsta likmi sakarā ar šo punktu, neņem vērā tādu konkrētās valsts atbalstu, ar ko atvieglo pieeju kredītiem, kurus piešķir bez jebkāda Kopienas ieguldījuma, kas sniegts saskaņā ar šo instrumentu.
               Jebkurā gadījumā Kopienas ieguldījums nepārsniedz maksimumu, kas attiecībā uz valsts atbalstu Eiropas Līgumos noteikts atbalsta likmei un kumulācijai.
               3.   Kopienas ieguldījuma summu izsaka euro.”
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2004. gada 1. janvāra.
   Tomēr, ciktāl tas attiecas uz Regulas (EK) Nr. 1268/1999 jauno priekšpēdējo apakšpunktu 8. panta 2. punktā, 1. panta 2. punktu piemēro no 2000. gada 1. janvāra.
   
      Šī regula uzliek saistības kopumā un tieši piemērojama visās dalībvalstīs.
      Briselē, 2004. gada 16. novembrī
      
         
            Padomes vārdā —
         
         
            priekšsēdētājs
         
         G. ZALM
         
      
   
   
      (1)  Atzinums sniegts 2004. gada 14. oktobrī (Oficiālajā Vēstnesī vēl nav publicēts).
   
      (2)  Atzinums sniegts 2004. gada 2. jūnijā (Oficiālajā Vēstnesī vēl nav publicēts).
   
      (3)  OV L 160, 26.6.1999., 80. lpp. Regulā jaunākie grozījumi izdarīti ar Regulu (EK) Nr. 583/2004 (OV L 91, 30.3.2004., 1. lpp.).
   
      (4)  OV L 161, 26.6.1999., 87. lpp. Regulā jaunākie grozījumi izdarīti ar Regulu (EK) Nr. 769/2004 (OV L 123, 27.4.2004., 1. lpp.).
   
      (5)  OV L 160, 26.6.1999., 80. lpp. Regulā jaunākie grozījumi izdarīti ar Regulu (EK) Nr. 583/2004 (OV L 91, 30.3.2004., 1. lpp.).”